Bassos z Milétu

Gaios Ioulios Bassos () bol olympijský víťaz súťaže trubačov a hlásateľov v 2. storočí.

Epigrafický nález Didyma 256 (Regions: Asia Minor: Ionia) objavený v archeologickej lokalite starovekej Didymy podáva svedectvo, že Gaios Ioulios Bassos z Milétu bol viacnásobný periodonikés (t. j. víťaz všetkých panhelénskych hier) trubačov a v dramatických súťažiach, v ktorých sa presadil aj na iných miestach antického sveta. 

<span style="font-family:'Palatino Linotype'">'[----υίὁν̣ Γ. Ἰουλίου] Βάσσου Μιλησίου κήρυκος καὶ τραγῳδοῦ εʹ περιοδονείκου</span>||preklad: G. I. Bassos z Milétu bol periodonikés trubačov a dramatických súťaží''
- Začiatok mierne poškodeného nápisuInscriptiones Graecae, Didyma 256 

Podľa talianskeho historika Luigiho Morettiho Bassos nemohol byť periodonikés v dramatických súťažiach, pretože v Olympii sa súťaže dramatických predstavení nekonali. Námet dramatických hier bol tragický. Hry (slávnosti mestských Dionýzií) usporiadaval štát a mal ich na starosti epónymný archón. Každý z dramatických básnikov predložil tri tragédie, pôvodne trilógiu úzko súvisiacich tém, ale neskôr boli povolené aj odlišné témy. Taktiež mali predložiť satyrskú hru, a tieto štyri hry sa nazývali tetralógia. Víťaz si odniesol veniec a od roku 449 pred Kr. dostával cenu aj najlepší herec v hlavnej úlohe.

Moretti uvádza, že Gaios Ioulios Bassos si svoj olympijský veniec vybojoval pravdepodobne na 239. hrách v roku 177.  

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier súťaže trubačov a hlásateľov